Mødrelønn

Mødrelønn ble foreslått innført som en statlig økonomisk støtte til mødre. Forslaget ble fremsatt av Katti Anker Møller i 1919, i foredraget Kvindernes fødselspolitik, som også ble publisert i brosjyreform av Det norske Arbeiderpartis Forlag.Katti Anker Møllers foredrag Kvindernes fødselspolitik fra 1919, gjengitt på Universitetet i Bergens nettsted "Virksomme ord".  Sigrid Undset tok sterkt avstand fra Katti Anker Møllers foredrag, og ga uttrykk for dette i en svært krass artikkel med tittelen Begrepsforvirring (1919).Omtalt i Solveig Aareskjolds artikkel Sigrid Undset og fascismen i Dagbladet 6. august 2000. I 1920 utga Katti Anker Møller boken Mødreløn. Det norske Arbeiderparti bifalt forslaget hennes, og nedsatte i 1923 en egen mødrelønnkomité.Artikkel på nettstedet www.kildenett.no om Katti Anker Møllers politiske engasjement Artikkel om barnetrygd i Store norske leksikon omhandler også mødrelønnsforslaget. Journalisten og forfatteren Ella Anker, som var søster av Katti Anker Møller, skrev i 1928 boken Mødrelønn for å støtte saken.Ella Ankers bok Mødrelønn fra 1928 i Arbeiderbevegelsens Arkiv og Bibliotek.

Forslaget om mødrelønn ble aldri realisert i sin opprinnelige form, men var forløperen til den senere innførte barnetrygden.

Referanser

Kategori:Feminisme i Norge
Kategori:Trygd i Norge